Diari Oficial de la Generalitat Valenciana


Sumari del DOGV 3246, del 20-05-1998 (1998/3382)

RESOLUCIÓ de 27 d'abril de 1998, del Rectorat de la Universitat de València, per la qual es convoquen proves selectives del grup B, sector d'administració especial, d'aquesta, per torn lliure.
------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3246

Data del DOGV
:   20-05-1998

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1998/3382


Data del document
:   27-04-1998

Organisme emissor
:   Universitat de València

Tipus de document
:   Resolució

Correcció d'errades

RESOLUCIÓ de 27 d'abril de 1998, del Rectorat de la Universitat de València, per la qual es convoquen proves selectives del grup B, sector d'administració especial, d'aquesta, per torn lliure. [1998/X3382]
  
El Rectorat de la Universitat de València, fent ús de les competències que li confereix l'article 18 en relació amb el 3.2 de la Llei de reforma universitària i segons el que estableix l'article 199 del seus Estatuts, acorda convocar proves d'accés al grup B, tècnic mitjà de Dinamització Cultural, sector d'Administració Especial, de la Universitat de València, d'acord amb les següents
  
Bases
  
1. Normes generals
  
1.1 Aquesta convocatòria té per objecte la selecció de personal per cobrir 2 vacants del grup B, sector d'Administració Especial, tècnic mitjà de Dinamització Cultural, torn lliure, mitjançant el sistema d'oposició.
  
1.2 Segons el que preveu l'article 49 de la Llei de Reforma Universitària, la realització d'aquestes proves selectives, s'ajustarà al que preveu la legislació vigent per a la Funció Pública de la Generalitat Valenciana i la normativa específica universitària recollida en els Estatuts de la Universitat i a les normes establertes en aquesta convocatòria.
  
1.3 El procés selectiu està constituït per oposició i l'integraran les proves, valoracions, puntuacions i matèries que figuren en els annexes I i II d'aquesta convocatòria.
  
1.4 L'adjudicació de les places als aspirants que superen aquest procés selectiu s'efectuarà d'acord amb la puntuació obtinguda per aquests en l'oposició, i en el seu torn corresponent.
  
2. Condicions generals dels aspirants
  
2.1 Per ser admès a aquestes proves els aspirants hauran de tenir els requisits següents:
  
a) Tenir nacionalitat espanyola, o d'acord amb el que estableix la Llei 17/1993, de 23 de desembre (BOE de 24 de desembre de 1993), sobre accés a determinats sectors de la funció pública dels nacionals dels altres estats membres de la Unió Europea, tenir la nacionalitat d'un país membre o ser de qualsevol d'aquells estats als que, en virtut de tractats internacionals establerts per la Unió Europea i ratificats per Espanya, siga d'aplicació la lliure circulació de treballadors, en els termes en què aquesta es troba definida en el tractat constitutiu de la Unió Europea.
  
b) Haver complit 18 anys.
  
c) Estar en possessió del títol de diplomat o equivalent, o estar en condicions d'obtenir-lo abans que finalitze el termini de presentació de sol·licituds.
  
d) Tenir la capacitat física i psíquica necessària per desplegar les funcions de les vacants oferides.
  
e) No estar inhabilitat penalment per a l'exercici de funcions públiques.
  
f) No haver estat separat mitjançant expedient disciplinari de qualsevol administració o ocupació pública.
  
2.2 Les condicions a què es refereix l'apartat anterior per ser admès a les proves, s'hauran de tenir en el moment de finalització del termini de presentació d'instàncies i mantenir-les al llarg de tot el procés selectiu fins el moment de la presa de possessió.
  
3. Sol·licituds
  
3.1 Els qui vulguen prendre part en aquestes proves selectives hauran de fer-ho constar en la instància que se'ls facilitarà gratuïtament al Servei de Recursos Humans (PAS) d'aquesta Universitat, al c/ de l'Antiga Senda de Senent, núm. 11, 1r pis, de València.
  
3.2 Les sol·licituds s'adreçaran al Magfc. i Excm. Sr. Rector de la Universitat de València. El termini de presentació d'aquestes sol·licituds serà de 20 dies hàbils, comptadors a partir de l'endemà de la publicació d'aquesta convocatòria en el Diari Oficial de la Generalitat Valenciana (DOGV). Es presentaran en qualsevol de les oficines del Banc Mapfre que figuren esmentades en l'annex III d'aquesta convocatòria. Així mateix es podran presentar en la forma prevista en l'article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú.
  
3.3 Els drets d'examen seran de 3.000 PTA., que s'ingressaran en el compte corrent "Drets d'examen. Universitat de València", núm. 140-2856-47-4817470165 o per mitjà de transferència a l'esmentat compte.
  
En el primer cas, en la sol·licitud haurà de figurar el segell de l'esmentada entitat bancària i en el cas d'haver fet el pagament per mitjà de transferència, la còpia del resguard corresponent haurà d'adjuntar-se a la sol·licitud.
  
L'omissió de l'acreditació del pagament determinarà l'exclusió de l'aspirant.
  
En cas que s'empre la forma de presentació establerta en l'article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú, la sol·licitud haurà d'anar acompanyada de la còpia del resguard acreditatiu d'haver fet la transferència.
  
3.4 Els aspirants amb discapacitació podran sol·licitar mesures d'adaptació per a la realització de l'exercici (apartats 25, 26 i 27). En aquests casos hauran de presentar juntament amb la sol·licitud la certificació del grau de discapacitació efectuada per l'òrgan competent.
  
3.5 Si la convocatòria preveu la realització de proves d'idiomes, l'aspirant haurà de fer constar la seua opció en els apartats 30 i 31 de l'imprès de sol·licitud. Si no ho fa així, s'entendrà que renuncia a efectuar aquestes proves, sempre que siguen voluntàries i de mèrit.
  
3.6 A la sol·licitud s'haurà d'adjuntar una fotocòpia del DNI.
  
3.7 Els errors materials o de fet que poguessen advertir-se es corregiran en qualsevol moment, d'ofici o a instància de l'interessat.
  
4. Admissió d'aspirants
  
4.1 Finalitzat el termini de presentació d'instàncies, després de la verificació prèvia del compliment de tots els requisits de participació assenyalats en aquesta convocatòria, així com el pagament dels drets d'examen, el rector dictarà una resolució que es publicarà en el Diari Oficial de la Generalitat Valenciana (DOGV) i que contindrà la relació provisional d'admesos i exclosos a la realització de les proves.
  
4.2. Els aspirants exclosos podran, en el termini de 10 dies hàbils, comptadors a partir de l'endemà de la publicació de la llista provisional d'admesos i exclosos, d'acord amb l'article 71 de la Llei 30/1992, de 26 de novembre, subsanar el defecte que haja motivat la seua exclusió o fer les al·legacions que consideren oportunes.
  
4.3 Transcorregut el termini de 10 dies, subsanats els defectes, si escaigués, i vistes les al·legacions que corresponguen, es dictarà una resolució que es publicarà en el DOGV i que contindrà la relació definitiva d'admesos i exclosos i la data, el lloc i l'hora de la realització del primer exercici que en tot cas tindrà lloc avanç del 31 d'octubre de 1998.
  
4.4 Serà causa d'exclusió, a més de les assenyalades en altres apartats d'aquestes bases:
  
- l'omissió de la signatura en la sol·licitud
  
- no adjuntar-hi la fotocòpia del DNI
  
4.5 Serà causa d'exclusió de l'exercici de mèrits:
  
- no especificar l'opció d'idioma per a la realització de l'exercici.
  
5. Desenvolupament de les proves selectives
  
5.1 Els exercicis tindran lloc a les dependències de la Universitat de València. El primer exercici es farà al lloc, data i hora que s'establesca en la resolució del Rectorat d'aquesta Universitat, per la qual s'aprove la relació definitiva d'admesos i exclosos a la realització de les proves objecte d'aquesta convocatòria.
  
5.2 L'ordre d'actuació dels opositors, si escau, s'iniciarà per sorteig efectuat per la Universitat de València.
  
5.3 Els aspirants es convocaran per a cada exercici en crida única, i s'exclourà d'aquestes proves els qui no compareguen, tret dels casos de força major, degudament justificats i lliurement valorats pel tribunal.
  
5.4 En cada exercici, els aspirants hauran d'acreditar la seua personalitat exclusivament mitjançant la presentació del DNI, del passaport o del permís de conduir, juntament amb l'exemplar per a l'interessat de l'imprès de sol·licitud d'admissió a les proves.
  
El fet que algun aspirant no complesca aquest requisit en determinarà l'exclusió de la realització de les proves.
  
En cap cas seran vàlides les còpies o fotocòpies compulsades d'aquests documents.
  
Els membres del tribunal i el seu personal col·laborador no permetran l'accés a les sales on es facen els exercicis a aquelles persones que no complesquen els anteriors requisits, ni d'aquelles que compareguen una vegada conclosa la crida dels aspirants convocats.
  
5.5 Al finalitzar cadascuna de les proves, l'anunci de la realització de la prova següent, el tribunal la farà pública al local en què s'haja fet aquesta prova, així com també a la Gerència d'aquesta Universitat, amb una antelació mínima de 48 hores.
  
5.6 En qualsevol moment del procés selectiu, si el tribunal tingués coneixement que algun dels aspirants no posseeix la totalitat dels requisits exigits per aquesta convocatòria, després de l'audiència prèvia a l'interessat, se l'exclourà, i li comunicaran així mateix la inexactitud o les falsedats formades per l'aspirant en la sol·licitud d'admissió a les proves selectives, als efectes procedents.
  
6. Publicitat de les llistes
  
6.1 Després de la realització de cadascuna de les proves, el tribunal farà pública, mitjançant anunci als locals on s'hagen fet, a la Gerència d'aquesta Universitat i en la pàgina Web del Servei de Recursos Humans (PAS), l'adreça del qual és http://www.uv.es/~pas, la llista d'aspirants que les hagen superades.
  
6.2 Una vegada finalitzades totes les proves que integren l'oposició, el tribunal farà pública, a la Gerència de la Universitat i als locals on es facen les proves i en la pàgina Web del Servei de Recursos Humans (PAS), l'adreça del qual és http://www.uv.es/~pas, la llista amb la puntuació final obtinguda i que constituirà la llista definitiva, per ordre de puntuació, dels aspirants que han superat aquestes proves de selecció i que necessàriament haurà d'interrompre's quan el nombre d'aprovats coincidesca amb el nombre de vacants convocades.
  
6.3. Finalitzat el procés de selecció, el rector per mitjà d'una resolució farà públiques en el DOGV les llistes definitives d'aprovats.
  
7. Coneixements de valencià
  
7.1 Els qui superen les proves selectives acreditaran el coneixement del valencià mitjançant la presentació de certificats, diplomes o títols que hagen estat degudament homologats pel Servei de Normalització Lingüística.
  
7.2 Els qui no complesquen el requisit anterior, es comprometran a fer els oportuns cursos de formació i perfeccionament que s'organitzen a aquest efecte per a adquirir en el termini d'un any, o en el temps que permeta la programació del Servei de Normalització Lingüística, el nivell mitjà de coneixements de la llengua.
  
8. Presentació de documents
  
8.1 En el termini de 20 dies hàbils, comptadors des de l'endemà al de la publicació en el DOGV de les relacions d'aprovats, els aspirants proposats hauran de presentar en el Servei de Recursos Humans (PAS) d'aquesta Universitat la documentació següent:
  
a) Certificat de naixement expedit pel registre civil corresponent o fotocòpia del DNI.
  
b) Fotocòpia compulsada del títol acadèmic exigible segons aquesta convocatòria.
  
c) Declaració de no haver estat separat mitjançant expedient disciplinari de qualsevol administració o càrrec públic, així com també de no estar inhabilitat penalment per a l'exercici de les funcions públiques.
  
d) Certificat mèdic acreditatiu de tenir la capacitat física i psíquica necessària per a l'exercici de les funcions dels llocs de treball oferits. A aquests efectes, els reconeixements es faran per mitjà dels serveis mèdics concertats per la Universitat de València.
  
e) Els aspirants amb discapacitat hauran d'aportar un certificat de l'òrgan competent de la comunitat autònoma sobre la capacitat per realitzar les tasques que corresponen als llocs de treball d'aquesta convocatòria.
  
8.2 Els aspirants que, tenint la condició de funcionaris de carrera o personal laboral fix d'aquesta Universitat, hagen concorregut a aquestes proves, estaran exempts de justificar documentalment les condicions generals que ja haguessen estat acreditades per nomenaments anteriors, però si que n'hauran d'acreditar la resta.
  
8.3 La manca de presentació de la documentació, dins del termini indicat (tret de casos de força major) o la falsedat de documents, donaran lloc a la invalidesa de les actuacions de l'aspirant i, respecte d'aquest, la nul·litat subsegüent dels actes del tribunal, sense perjudici de les responsabilitats en què l'aspirant hagués pogut incórrer.
  
9. Nomenament de funcionaris
  
Transcorregut el termini de presentació de la documentació, el rector dictarà una resolució, que es publicarà en el DOGV, per la qual nomenarà com a funcionaris de carrera les persones que hagen superat les proves de selecció, per ordre de puntuació.
  
10. Tribunal
  
10.1 El tribunal qualificador d'aquestes proves és el que figura en l'annex IV d'aquesta convocatòria. El nom de les persones que l'integren es farà públic en la mateixa resolució en què es publiquen les llistes definitives d'admesos i exclosos.
  
10.2 El tribunal podrà, sempre sota la seua direcció i control directe, nomenar col·laboradors, especialistes i ajudants.
  
10.3 Els membres del tribunal, així com també els col·laboradors, especialistes i ajudants hauran d'abstenir-se d'intervenir quan hi concórrega alguna de les circumstàncies previstes en els articles 28 i 29 de la Llei 30/ 1992, de 26 de novembre, de règim jurídic de les administracions públiques i del procediment administratiu comú, o si haguessen realitzat tasques de preparació d'aspirants a proves selectives al mateix cos i escala en els cinc anys anteriors a la publicació d'aquesta convocatòria.
  
El president podrà sol·licitar dels membres del tribunal una declaració expressa de no trobar-se sotmesos a les circumstàncies previstes en els articles abans esmentats.
  
10.4 Després de la convocatòria prèvia del president es constituirà el tribunal amb l'assistència almenys de la majoria reglamentària del seus membres, titulars o suplents. En aquesta sessió el tribunal acordarà totes les decisions que corresponguen en ordre al correcte desenvolupament de les proves selectives.
  
Durant tot el procés selectiu, el tribunal resoldrà tots els dubtes que poguessen sorgir en aplicació d'aquestes normes, així com també el que s'haja de fer en els casos no prevists.
  
El procediment d'actuació del tribunal s'ajustarà en tot moment al que disposa la Llei 30/1992, de 26 de novembre, de règim jurídic de les administracions públiques i del procediment administratiu comú.
  
10.5 El tribunal adoptarà les mesures necessàries, de manera que els aspirants amb minusvalidesa gaudesquen de similars condicions per a la realització dels exercicis que la resta dels participants. En aquest sentit s'establirà, per a les persones que ho sol·liciten en la forma prevista en les bases 3.5, les adaptacions possibles en temps i mitjans per a la seua realització.
  
10.6 Als efectes de comunicacions i de la resta d'incidències, el tribunal tindrà la seua seu a la Gerència de la Universitat de València.
  
10.7 El tribunal que actue en aquestes proves tindrà la categoria que per a aquests casos determine la legislació vigent.
  
10.8 En cap cas el tribunal podrà aprovar ni declarar que han superat les proves selectives un nombre superior d'aspirants que el de places convocades. Qualsevol proposta d'aprovats que contravinga el que s'estableix serà nul·la de ple dret.
  
10.9 El president del tribunal adoptarà les mesures oportunes per garantir que els exercicis es corregesquen sense que es conega la identitat dels aspirants.
  
11. Recursos
  
La convocatòria i les seues bases, i tots els actes administratius que se'n deriven, així com també les actuacions del tribunal, podran ser impugnades pels interessats en els casos i en la forma establerts per la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 27 d'abril de 1998.- El vicerector d'Organització Administrativa: Lluís Guia i Marín.
  
Annex I
  
Sistema selectiu
  
El sistema selectiu serà el de oposició.
  
Oposició:
  
Constarà de quatre exercicis, els tres primers obligatoris i eliminatoris i el quart voluntari i de mèrits.
  
Primer exercici: obligatori i eliminatori. Consistirà en la resolució d'un test de respostes alternatives de les quals només una serà certa i que estarà basat en els temes que integren l'apartat de normativa general del programa que figura en l'annex II d'aquesta convocatòria.
  
La durada d'aquest exercici la fixarà el tribunal atenent al contingut de la prova.
  
Els errors penalitzaran de la forma següent:
  
E
  
A- ---
  
d-1
  
N=\_\_\_\_\_\_\_\_\_\_\_\_ x10
  
n
  
on:
  
N= nota resultant
  
A= nombre d'encerts
  
E= nombre d'errors
  
d= nombre d'opcions per a cada pregunta
  
n= nombre de preguntes
  
Segon exercici: obligatori i eliminatori. Consistirà en la redacció d'un tema, entre tres elegits a l'atzar pel tribunal, de l'apartat II del temari específic del programa que figura en l'annex II d'aquesta convocatòria.
  
La durada d'aquest exercici serà com a màxim de dues hores. Una vegada conclosa la prova, els exercicis s'introduiran en sobres tancats i restaran sota la custòdia del tribunal, el qual cridarà individualment els opositors per a la lectura pública dels temes que hagen desenvolupat. El lloc, data i hora d'aquesta lectura l'anunciarà el tribunal amb temps suficient.
  
Tercer exercici: obligatori i eliminatori. Consistirà en la resolució de dos supòsits pràctics basats en l'apartat II, temari específic del programa que figura en l'annex II d'aquesta convocatòria.
  
El temps de durada d'aquest exercici el fixarà al moment oportú el tribunal.
  
Quart exercici: voluntari i de mèrits. Constarà de tres parts:
  
Primera part: obligatòria. Tindrà per objecte valorar el coneixement de valencià dels aspirants.
  
El temps i el contingut de l'exercici els fixarà al moment oportú el tribunal.
  
Segona part: voluntària. Tindrà per objecte valorar el coneixement d'un o diversos dels idiomes següents: anglès, alemany, francès o italià, segons les opcions manifestades en l'imprès de sol·licitud.
  
El temps i el contingut de l'exercici els fixarà el tribunal al moment oportú.
  
Tercera part: obligatòria. Tindrà com a objecte la celebració d'una entrevista basada en l'organització de la Universitat i els seus serveis relacionats amb la cultura.
  
Valoració dels exercicis:
  
Primer exercici: es valorarà de 0 a 10 punts, i caldrà, per aprovar, haver obtingut almenys 5 punts.
  
Segon exercici: es valorarà de 0 a 10 punts, i caldrà, per aprovar, haver obtingut almenys 5 punts.
  
Tercer exercici: es valorarà de 0 a 10 punts cadascun dels supòsits, i caldrà, per aprovar, obtenir almenys 10 punts i no haver obtingut un 0 en cap d'ells.
  
La qualificació resultant dels exercicis eliminatoris estarà determinada per la suma de les puntuacions obtingudes en cadascun d'ells.
  
Tot seguit es configurarà una relació ordenada de major a menor puntuació i s'interromprà quan el nombre d'inclosos coincidesca amb el de vacants convocades.
  
En cas d'empat entre els aspirants inclosos en la relació, l'ordre s'establirà atenent a la puntuació del tercer exercici; si persistís s'atendrà a l'obtinguda en el segon, i si continuava persistint l'empat es dirimirà per sorteig.
  
Només els inclosos en aquesta relació, podran fer l'exercici voluntari i de mèrits.
  
Quart exercici:
  
Primera part: es valorarà de 0 a 5 punts.
  
Segona part: es valorarà de 0 a 4 punts (1 punt màxim per idioma elegit).
  
Tercera part: memòria i entrevista: de 0 a 5 punts.
  
La puntuació de la fase d'oposició s'obtindrà sumant la puntuació del quart exercici als resultats obtinguts pels aspirants que figuren en les llistes de resultats definitius d'exercicis obligatoris.
  
La llista definitiva d'aprovats es compondrà, una vegada finalitzada la fase d'oposició, segons els criteris establerts en la base 6.2 de la convocatòria.
  
Annex II
  
Temari
  
I. Normativa general
  
1. La Universitat com a servei públic. La Llei de reforma universitària. L'autonomia universitària, el seus límits. Règim jurídic de les universitats públiques. Estructura general de les universitats públiques.
  
2. El Consell d'Universitats. Membres, òrgans, composició i funcions. La Universitat de València. Naturalesa, fins i estructura. Els Estatuts de la Universitat de València. Òrgans de govern, col·legiats i unipersonals.
  
3. Normativa estatal i autonòmica amb relació als plans d'estudis universitaris, titulacions, permanències i gestió de primer, segon i tercer cicle d'estudis universitaris.
  
4. Planificació i programació estatal i autonòmica de les beques. Normativa i legislació sobre beques i ajudes als estudiants. Organismes i condicions de les subvencions als estudis universitaris reglats.
  
5. Foment i coordinació general de la investigació científica i tècnica: Pla Nacional d'Investigació i organismes públics d'investigació. La investigació en la Universitat de València. Convenis, contractes, projectes. L'OTRI.
  
6. La Constitució espanyola de 1978: estructura i contingut. El Tribunal Constitucional. El Defensor del Poble. Reforma de la Constitució. Drets i deures fonamentals, la seua garantia i la seua suspensió.
  
7. La Corona. Funcions constitucionals del rei. Successió i regència. El referendament.
  
8. Les Corts Generals. El Congrés dels Diputats i el Senat. Composició i funcions. Procediment d'elaboració i aprovació de les lleis. Els tractats internacionals.
  
9. El Govern i l'administració: composició, funcions i potestats. Designació i remoció del Govern i del seu president.
  
10. El Poder Judicial. El principi d'unitat jurisdiccional. El Consell General del Poder Judicial. El Tribunal Constitucional. El Tribunal Suprem. L'organització judicial espanyola.
  
11. La Comunitat Autònoma Valenciana. L'Estatut d'Autonomia. Les institucions: les Corts Valencianes, el president. Òrgans de govern i les seues funcions.
  
12. La Unió Europea. Institucions: el Consell, el Parlament, la Comissió, el Tribunal de Justícia.
  
13. Fonts del dret administratiu. Jerarquia de les fonts. La Constitució. La Llei. Lleis orgàniques i ordinàries. Normatives amb força de llei.
  
14. L'acte administratiu: concepte, classes i elements. La motivació i la notificació. Nul·litat i anul·labilitat.
  
15. El procediment administratiu: concepte i importància. Contingut i àmbit d'aplicació de la Llei de règim jurídic de les administracions públiques i del procediment administratiu comú. Idea general de la iniciació, ordenació, instrucció i acabament del procediment administratiu.
  
16. L'atenció al públic: Acollida i informació a l'administrat. Els drets dels ciutadans davant l'administració. Els serveis d'informació administrativa. Informació general i particular. Iniciatives. Reclamacions. Queixes. Peticions.
  
17. Els contractes administratius. Concepte i classes. Estudi dels seus elements. El compliment. La revisió de preus i altres alteracions contractuals. Incompliment dels contractes administratius.
  
18. El pressupost: concepte i classes. Cicle pressupostari. Pressupost per programes. Control pressupostari. Anul·lació de romanents. Incorporació de crèdits. Crèdits extraordinaris. Bestretes de tresoreria. Crèdits ampliables. Transferències de crèdits.
  
19. Ordenació de la despesa i ordenació del pagament: òrgans competents, fases del procediment i documents comptables que hi intervenen. Liquidació i tancament d'exercici. Control de la despesa pública. Classes. Especial referència al control de legalitat. La Sindicatura de Comptes de la Generalitat Valenciana.
  
20. Despeses per a la compra de béns i serveis. Despeses de transferències: corrents i de capital. Despeses d'inversió. Pagaments: concepte i classificació. Pagaments per obligacions pressupostàries. Bestretes de caixa fixa. Pagament en ferm i a justificar. Justificació de lliuraments.
  
21. El personal al servei de l'administració pública. El personal funcionari al servei de la Generalitat Valenciana. El personal funcionari al servei de la Universitat de València. La Llei de la funció pública de la Generalitat Valenciana. Adquisició i pèrdua de la condició de funcionari. Situacions administratives. Accés, promoció i carrera administrativa. Provisió dels llocs de treball.
  
22. Segons el que preveu la Llei de la funció pública de la Generalitat Valenciana: drets i deures dels funcionaris públics. Incompatibilitats. Règim disciplinari.
  
23. El personal laboral al servei de la Universitat de València: règim jurídic. II Conveni Col·lectiu de les Universitats Públiques Valencianes.
  
24. El personal docent i investigador de la Universitat de València. Règim del professorat universitari: categories, selecció, drets i obligacions. Règim retributiu del professorat universitari. Incompatibilitats.
  
25. La llibertat sindical i els òrgans de representació del personal funcionari en la Universitat de València.
  
II. Temari específic
  
1. La cultura com a bé i producte social.
  
2. Marketing i cultura. Segmentació dels mercats. L'aplicació del marketing a l'administració pública. Metodologia del marketing públic.
  
3. Polítiques juvenils a nivell autonòmic, de l'estat i nivell europeu. Anàlisi descriptiu dels plans de joventut de les diferents administracions responsables i programes europeus de joventut. Polítiques de joventut.
  
4. Els agents d'intervenció cultural. Concepte, objectius i àmbits d'actuació. Situació i paper dels agents culturals i socioculturals.
  
5. La gestió dels recursos humans en l'àmbit sociocultural. Fonaments de la gestió dels recursos humans. Tècniques i tipus d'organització.
  
6. La gestió de programes socioculturals. Disseny. Planificació. Avaluació i la seua importància en els serveis públics.
  
7. Oci, temps lliure i participació. Canvi social: la societat de l'oci. El paper de la cultura en la societat actual. Noves formes de participació social.
  
8. La promoció de l'associacionisme juvenil: el paper de l'administració. El fenomen emergent del voluntariat i el seu paper en la societat. La promoció del voluntariat i la gestió sociocultural.
  
9. L'associacionisme estudiantil universitari: el cas de la UV(EG). Tipus. Anàlisi descriptiva. Legislació i normatives.
  
10. Infrastructura cultural en la UV(EG). Equipament i espais destinats a activitats culturals. Recursos a l'abast de la gestió i la programació cultural a la UV (EG).
  
11. Animació sociocultural: concepte, característiques i elements. Àmbits d'intervenció. Animació sociocultural i associacionisme.
  
12. L'animació sociocultural, l'associacionisme i el voluntariat a Europa. Estructures i xarxes associatives a Europa. Recursos i programes vinculats.
  
13. Organismes de participació autonòmics, estatals i internacionals de participació juvenil.
  
14. Recursos i tècniques d'informació i comunicació. Difusió i informació a l'àmbit universitari. Serveis d'informació a l'estudiant, publicacions i productes informatius en l'àmbit universitari. Estratègies de comunicació i informació a la comunitat estudiantil.
  
15. Assessorament i recursos per a joves en matèria de salut: drogodependències, sexualitat, problemes psicològics. Serveis i polítiques públiques.
  
16. Assessorament i recursos per a joves en matèria d'objecció de consciència, habitatge i ocupació. La llei d'objecció de consciència. Polítiques públiques. Legislació en matèria de joventut.
  
17. La població estudiantil universitària: perfils i necessitats. Anàlisi sociològica dels estudiants universitaris valencians. Serveis universitaris per a estudiants.
  
18. Àmbits de participació i representació estudiantil a la UV(EG). Òrgans i nivells de participació.
  
19. Gestió i organització de centres de dinamització sociocultural en l'àmbit universitari. Tipologies i estructures organitzatives. Recursos.
  
20. Estratègies d'animació i difusió cultural en l'àmbit universitari. Anàlisi i models.
  
21. Noves tecnologies d'informació i assessorament. Utilització de suports informàtics. Perspectives de futur en la informació i assessorament juvenil. Les possibilitats de la xarxa internet i la telemàtica.
  
Annex III
  
Oficines bancàries
  
Banc Mapfre - OP, c/ del general Elio, 2. 46803 València.
  
Banc Mapfre - El Grau, carrer de la Reina, 22. 46847 València.
  
Banc Mapfre - c/ de Guillem de Castro, 66. 46662 València.
  
Banc Mapfre - Pg. de l'Albereda, 35. 46527 València.
  
Banc Mapfre - Av. de Blasco Ibáñez, 2. 46397 Mislata.
  
Banc Mapfre - Av. del País Valencià, 106. 46941 Torrent.
  
Banc Mapfre - c/ de Benicanena, 55. 46575 Gandia.
  
Banc Mapfre - Av. del doctor Palos, 1. 46736 Sagunt.
  
Annex IV
  
Tribunal qualificador
  
Titular
  
President: el rector o persona en qui delegue.
  
Vocals:
  
- Dos representants de la Universitat designats pel rector, d'igual o superior grup de titulació.
  
- Un/a funcionari/ària d'igual o superior grup, per sorteig entre el PAS de la Universitat.
  
- Un/a funcionari/ària d'una altra administració pública d'igual o superior grup, nomenat/da pel rector a proposta d'aquella.
  
- Un/a membre de la Comissió de PAS del mateix grup que les vacants que s'han de cobrir i designat/da per aquesta.
  
- Un/a membre de la Junta de Personal, amb veu i sense vot.
  
El/la més jove dels vocals amb veu i vot del tribunal, entre els pertanyents a la comunitat universitària, actuarà com a secretari/ària.
  
Tots els membres del tribunal amb veu i vot hauran de ser d'un grup igual o superior que les places objecte d'aquesta convocatòria.